**POZIV NA RAZGOVOR (INTERVJU)**

Pozivaju se kandidati/kinje prijavljeni na Oglas za prijam u državnu službu na određeno vrijeme, objavljen na web-stranicama Ministarstva uprave, Hrvatskog zavoda za zapošljavanje i Ministarstva mora, prometa i infrastrukture dana 19. siječnja 2018. godine, na razgovor (intervju) koji će se održati

**dana 9. ožujka 2018. godine, s početkom u 11,00 sati**

**u prostorijama Ministarstva mora, prometa i infrastrukture, Zagreb, Prisavlje 14**

**za radno mjesto:**

UPRAVA SIGURNOSTI PLOVIDBE

Lučka kapetanija Vukovar

Odjel za upravnopravne poslove

* **administrativni referent**

Kandidati koji ispunjavaju uvjete oglasa biti će i osobno obaviješteni putem elektroničke pošte.

Kandidati/kinje su dužni ponijeti sa sobom osobnu iskaznicu. Kandidati/kinje koji/e ne mogu dokazati identitet, te osobe za koje je utvrđeno da ne ispunjavaju formalne uvjete iz oglasa, kao i osobe za koje se utvrdi da nisu podnijele pravovremenu i urednu prijavu na oglas ne mogu pristupiti razgovoru (intervjuu).

Ako kandidat/kinja ne pristupi razgovoru (intervjuu) smatra se da je povukao/la prijavu na oglas i više se ne smatra kandidatom/kinjom.

Razgovor (intervju) provodi Komisija za provedbu oglasa, koja utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi te rezultate ostvarene u njihovu dosadašnjem radu.

Rezultati razgovora (intervjua) vrednuju se bodovima od 0 do 10. Smatra se da je kandidat/kinja zadovoljio/la na intervjuu ako je dobio/la najmanje 5 bodova.

Nakon provedenog razgovora (intervjua), Komisija utvrđuje rang-listu kandidata/kinja i sastavlja Izvješće o provedenom postupku, koje dostavlja čelniku tijela.

Izabranom kandidatu/kinji dostavlja se obavijest o izboru, radi dostave uvjerenja nadležnog suda da se protiv njega/nje ne vodi kazneni postupak, uvjerenje o zdravstvenoj sposobnosti za obavljanje poslova radnog mjesta i izvornike drugih dokaza o ispunjavanju formalnih uvjeta iz oglasa. Nakon dostave navedenoga čelnik tijela donosi rješenje o prijmu u državnu službu na određeno vrijeme izabranog/e kandidata/kinje, koje se dostavlja javnom objavom na web stranici Ministarstva uprave <http://uprava.gov.hr> i web stranici Ministarstva mora, prometa i infrastrukture, [www.mmpi.hr](http://www.mmpi.hr). Dostava svim kandidatima smatra se obavljenom istekom osmoga dana od dana objave na web stranici Ministarstva uprave.

Žalba protiv rješenja o prijmu u državnu službu na određeno vrijeme ne odgađa izvršenje rješenja.

**KOMISIJA ZA PROVEDBU OGLASA**